Dragi učenici!

Danas imamo dva sata Hrvatskoga jezika.

Prvi sat pogledat ćete videolekciju na temu povjestica u kojoj ćete saznati kakva je to književna vrsta.

Drugi sat vježbat ćete imperativ na zadatcima koje vam šaljem.

**PRVI SAT**

Pogledajte vidolekciju s naslovom *Povjestica*. Samo gledajte, ne morate ništa zapisivati. Nakon gledanja prepišite plan ploče koji vam šaljem.

Šaljem vam poveznicu.

<https://youtu.be/hWoUMrNnAd8>

**PLAN PLOČE**

Povjestice

 August Šenoa

**POVJESTICA** – lirsko-epska pjesma s temom iz hrvatske povijesti ili iz narodne predaje

– lirska obilježja: osjećajnost, ritmičnost, slikovitost (stilska izražajna sredstva)

– epska obilježja: pripovjedač i likovi, kompozicija (uvod, zaplet, vrhunac, rasplet), pripovjedne tehnike (pripovijedanje, opisivanje, dijalog, monolog)

– tema iz hrvatske povijesti: *Smrt Petra Svačića*

– tema iz narodne predaje: *Kameni svatovi, Postolar i vrag, Kugina kuća*

**DRUGI SAT**

U petak ste pogledali videolekciju o imperativu i prepisali plan ploče.

Na kraju ste dobili nekoliko tvrdnji za provjeru. Evo njihovih točnih rješenja.

 Imperativ je **~~glagolsko vrijeme~~** / **glagolski način** kojim se izriče

 zapovijed, molba, zabrana, savjet.

 Imperativ nema oblik za **1. os. jd.** / **~~1. os. mn.~~**

 U 3. os. jd. imperativ je **~~jednostavan~~**/**složen** oblik jer se tvori od

 čestice *neka* i 3. os. **prezenta** / **~~futura~~****~~prvog~~** zadanoga glagola.

**Riješite ovih nekoliko zadataka. Rješenja ćete dobiti na sljedećem satu.**

**U kanalu *Hrvatski jezik* na *Teamsu* napišite je li vam sve jasno ili nije. Ako vam nešto nije jasno, napišite i pitajte pa ću vam objasniti.**

**1. Prepiši iz teksta glagole u imperativu.**

Ne daj da te ujutro roditelji tjeraju da ustaneš. Ne dopusti da ti prekinu san.

 Tko nije dovršio san, cijelog dana djeluje umorno, pospano i izgubljeno. Ne dopusti

 ni budilici da te budi. Od zvonjave metala možeš se lako razboljeti. Čuvaj živce

 i srce, osobito srce, trebat će ti za nešto ljepše. Probudi se sam!

 Neka tvoj san prestane tvojom voljom. I neka dan tvojom voljom počne.

 Neka ti to postane navikom. Vidjet ćeš, posve ćeš se drukčije osjećati.

 (prema tekstu *Bonton* Zvonimira Baloga)

**2. Prepiši rečenice tako da podcrtani prezent zamijeniš imperativom.**

 Mlijeko **zagriješ** tako da ne bude prevruće ni prehladno.

 U toplo mlijeko **namrviš** kvasac te lagano **promiješaš**.

 Zatim **poklopiš** i **čekaš** da se na površini mlijeka pojavi kvasac.

 Tada polako **uliješ** mlijeko s kvascem u udubinu u sredini brašna.

 Tijesto **mijesimo** lagano kako bi se lijepo dignulo.

**3. Prepiši rečenice tako da ih dopuniš glagolom u imperativu. Pazi na zadanu**

 **glagolsku osobu i broj.**

(doručkovati, 2. os. jd.) \_\_\_\_\_\_\_\_\_\_\_\_\_\_\_\_\_ kao kralj, (ručati, 2. os. jd)

 \_\_\_\_\_\_\_\_\_\_\_\_\_\_\_\_ kao bogataš, (večerati, 2. os. jd) \_\_\_\_\_\_\_\_\_\_\_\_\_\_\_\_ kao

 siromah!

 (podijeliti, 2. os. jd) \_\_\_\_\_\_\_\_\_\_\_\_\_\_\_\_\_\_ kruh svoj s gladnima!

 Kakav si pri jelu, (biti, 2. os. jd.) \_\_\_\_\_\_\_\_\_\_\_\_\_\_\_\_\_ takav i pri djelu!

 Ako si neraspoložen ili ti je dosadno, (*izići*, 2. os. jd.) \_\_\_\_\_\_\_\_\_\_\_\_\_\_\_\_\_\_\_

 iz kuće i (*prošetati*, 2. os. jd.) \_\_\_\_\_\_\_\_\_\_\_\_\_\_\_\_\_\_\_\_\_ do šume.

 (*uništavati*, niječni, 1. os. mn.) \_\_\_\_\_\_\_\_\_\_\_\_\_\_\_\_\_\_\_ prirodu, (*čuvati*,

 1. os. mn.) \_\_\_\_\_\_\_\_\_\_\_\_\_\_\_\_\_\_ ju za svoje potomke.

 I prijatelji (*poći*, 3. os. mn.) \_\_\_\_\_\_\_\_\_\_\_\_\_\_\_\_\_ s nama pa će nam biti

 zabavnije. (*ponijeti*, 2. os. mn.) \_\_\_\_\_\_\_\_\_\_\_\_\_\_\_\_ sa sobom i loptu pa

 (*igrati*, 2. os. mn.) \_\_\_\_\_\_\_\_\_\_\_\_\_\_\_\_ nogomet u prirodi.

 (*voziti*, 2. os. mn.) \_\_\_\_\_\_\_\_\_\_\_\_\_\_\_\_ bicikl polako, a oni (*hodati*, 3. os. mn.)

 \_\_\_\_\_\_\_\_\_\_\_\_\_\_\_\_\_\_\_\_\_\_ uz vas.